./data/stoa0261/stoa0002/stoa0261.stoa0002.perseus-lat1.xml
Sidonius Apollinaris
pareo iniunctis, licet, si umquam, modo maxime prosario loquendi genere districtus occupatusque  denique probabis circa nos plurima ex parte metrorum studia refrigescere; non enim promptum est unum eundemque probe facere aliquid et raro Iam dudum teretes hendecasyllabos attrito calamis pollice lusimus, quos cantare magis pro choriambicis excusso poteras mobilius pede; sed tu per Calabri tramitis aggerem  vis ut nostra dehinc cursitet orbita, qua Flaccus lyricos Pindaricum ad melos frenis flexit equos plectripotentibus, dum metro quatitur chorda Glyconio, nec non Alcaico vel Pherecratio iuncto Lesbiaco sive anapaestico, vernans per varii carminis eglogas verborum violis multicoloribus  istud, da veniam, fingere vatibuspriscis difficile est, difficile et mihi, ut diversa sonans os epigrammatanil crebras titubet propter epistulas,quas cantu ac modulis luxuriantibuslascivire vetat mascula dictio istud vix Leo, rex Castalii chori, vix, hunc qui sequitur, Lampridius queat,declamans gemini pondere sub stilicoram discipulis Burdigalensibus hoc me teque decet? parce, precor, iocis;quaeso, pollicitam servet ad extimum oratoris opus cura modestiam,quo nil deterius, si fuerit simulin primis rigidus, mollis in ultimis